kardosdrur/scandi-wiki huggingface dataset:
Giuseppe Patanè

Giuseppe Patanè (1. januar 1932 i Napoli – 29. maj 1989) var en italiensk operadirigent.

Giuseppe Patanè var søn af dirigenten Franco Patanè (1908–1968) og studerede i sin hjemby. Han fik sin debut der i 1951. Han var chefdirigent ved operaen i Linz fra 1961–1962. Han var også chefdirigent for Münchner Rundfunkorchester fra 1985 til 1989.

Patanè kollapsede pludseligt ved et hjerteanfald, mens han dirigerede en opførelse af Il barbiere di Siviglia ved Bayerische Staatsoper i Munich den 29. maj 1989. Han blev kørt til hospitalet, hvor han døde. Han og hans kone Rita, fra hvem han blev separeret omkring hans død, havde to døtre.

Referencer 

Dirigenter fra Italien
Personer fra Napoli
Omkomne på scenen
Mindru Katz

Mindru Katz (født 3. juni 1925 i Bukarest, død 30. januar 1978) var en rumænsk-israelsk pianist.

Han blev opdaget som et vidunderbarn af George Enescu og undervist af Florica Musicescu. Han dimiterede fra Universitatea Naţională de Muzică Bucureşti i 1947, i hvilket år han også fik sin debut med Filarmonica „George Enescu” din Bucureşti. Han havde en international karriere, besøgte 40 lande og spillede under dirigenter så som Sir John Barbirolli, Sir Adrian Boult, Sergiu Celibidache, Sergiu Comissiona, Antal Doráti, Josef Krips, Lorin Maazel, Harold Byrns, Yuval Zaliouk og Alfred Wallenstein. 

Han migrerede til Israel i 1959. Han blev del af medarbejderstaben på Rubin Musikakademi i Tel Aviv, og blev professor i klaver i 1972. Hans mest fremtrædende elever er Mordecai Shehori og Angela Borochov.

Han var jurymedlem ved den første Arthur Rubinstein International Piano Competition i Tel Aviv i 1974 (vundet af Emanuel Ax), sammen med Arthur Rubinstein selv, Arturo Benedetti Michelangeli, Eugene Istomin og andre. 

Mindru Katz døde på scenen under en prøve i Istanbul, Tyrkiet, mens han spillede Beethovens klaversonate nr. 17 i D-mol, Tempest. Han var kun 52 år gammel.

Han var især anerkendt for sine indspillede fortolkninger af J.S. Bach, Beethoven, Khachaturians og Prokofjev koncerter samt violinsonater af Brahms og Franck (med Henryk Szeryng; denne var den eneste indspilning Szeryng nogensinde lavede af Franck-sonaten). Han indspillede også musik af Chopin, Debussy, Enescu, Fauré, Haydn, Liszt, Mozart, Ravel, Sjostakovich og Tchajkovskij. Hans indspilninger fik gennemgående høj anseelse af kritikerne, og hans spil blev ofte sammenlignet med Vladimir Horowitz'.

Referencer 

Pianister fra Rumænien
Musikere fra Israel
Omkomne på scenen
Musikpædagoger
Frederick Hedges

Frederick Charles Hedges (4. oktober 1903 i Toronto – 10. december 1989 i Toronto) var en canadisk roer som deltok i de olympiske lege 1928 i Amsterdam.

Hedges vandt en bronzemedalje i roning under Sommer-OL 1928 i Amsterdam. Han var med på den canadiske båd som kom på en tredjeplads i otter med styrmand efter USA og Storbritannien.

De andre på den canadiske otter var Frank Fiddes, John Hand, Herbert Richardson, Jack Murdoch, Athol Meech, Edgar Norris, William Ross og John Donnelly.

Eksterne henvisninger 
 http://www.sports-reference.com/olympics/athletes/he/frederick-hedges-1.html 

Roere fra Canada
Personer fra Toronto
Vedtægt

Vedtægt er en betegnelse for regler, der i almindelighed overholdes inden for en vis kreds, og som regel beskriver visse grundlæggende fremgangsmåder i den pågældende sammenhæng.

Retslige vedtægter 
Retsvedtægter i egentlig forstand må indirekte have hjemmel i lovgivningen, der må have udstyret dem, som udsteder dem, med den fornødne myndighed dertil, navnlig med myndighed til at binde et muligt dissentierende mindretal. Til denne art vedtægter hører de i samtiden talrige kommunale vedtægter (politi-, sundheds-, bygnings-, brand-, skattevedtægter osv.), der imidlertid bliver til på meget forskellig måde, undertiden blot ved vedtagelse af det kommunale råd, men oftere under medvirkning af statslige myndigheder (ministerium, amtmand eller andre), hvilken medvirkning kan gaa så vidt, at det er statsmyndigheden, der udsteder vedtægterne, mens kommunalrådets ret er indskrænket til forud at blive hørt.

Virksomheder og foreninger 
En anden art er vedtægter for kapitalselskaber eller foreninger, hvilke dog også jævnligt kaldes love, statutter eller lignende. Deres formål vil altid i første linje være at ordne selskabets eller foreningens indre forhold, men for så vidt de giver forskrifter om, hvem der kan binde sammenslutningen udadtil, vil de også kunne få betydning for tredjemand. I almindelighed vil det være overladt selskabet eller foreningen selv at fastsætte deres indhold, uden at det offentlige blander sig heri. Dog kan det for at beskytte mulige mindretal mod overgreb af et flertal eller af hensyn til vedtægternes betydning for tredjemand være foreskrevet, at de ikke gyldigt kan fastsætte visse ting, eller at visse forhold altid skal ordnes ved dem.

Kilder 

Jura
Retsvidenskab
Offentlig forvaltning
Forvaltningsret
Retskilde
Juliane-Marie Kog

Juliane-Marie Kog (dansk) eller Juliane-Marien-Koog (tysk) er en cirka 329 hektar stor kog ved Dagebøl i Nordfrisland. Kogen er opkaldt efter den dansk-norske dronning Juliane Marie af Braunschweig-Wolfenbüttel.

Historie 
Opførelsen af kogen blev muliggjort ved hjælp af en kongelig oktroj dateret 6. juni 1776. Kogen blev inddiget i året 1778. Kogen havde et areal på 609 dagslet og en taksationsværdi af 106.200 rigsdaler i 1864. Kogen havde ikke ejendomsret til det forland, som blev dannet uden for kogen, men ved en kontrakt af 1853 med regeringen fik man ret til at bruge og benyttet forlandet indtil den dag, dette måtte blive inddiget. Hoveddeltagerne (ejerne af 60 dagslet) lod administration og politi udøve af en valgt inspektør. Samlet var der 53 indbyggere i 1864.

Bebyggelsen startede med to gårde i 1806.

Beskrivelse 
Kogens dige har en samlet længde på 2,2 kilometer. Størstedelen af arealet benyttes som agerland. 

På nordfrisisk kaldes kogen Juuljåånen-Mariienkuuch.

Noter

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Koge
Nordfrisland
Julius Caesar Scaliger

Julius Caesar Scaliger (født 23. april 1484, død 21. oktober 1558 i Agen i Frankrig) var en italiensk polyhistor, far til Joseph Justus Scaliger.

Efter sin egen angivelse var han født ved Gardasøen som medlem af den fornemme familie della Scala. Imidlertid er hans egen beretning
såvel om hans afstamning som om hans ungdoms oplevelser lidet troværdig, og der er mere sandsynlighed for, at han er født i Padua som søn af miniaturmaleren og geografen Benedetto Bordoni.

Efter et bevæget ungdomsliv, hvorunder han tog del i krigene i Italien, begav han sig 1529 til Agen i Frankrig, hvor han i begyndelsen levede som læge. Han studerede væsentlig oldtidssprogene, men var også inde i mange andre videnskaber. Forfængelig og trættekær, som han var, kom han i polemik med adskillige andre videnskabsmænd.

Et heftigt angreb på Erasmus fra Rotterdam rettede han i to Taler (1531 og 1536). Af hans skrifter mærkes De causis linguæ latinæ (1540 og oftere) og Poetices libri VII (1561). Han gav sig også af med naturhistoriske studier og skrev kommentarer til Aristoteles' og Theofrasts naturhistoriske skrifter.

Videre beskæftigede han sig også med filosofien ; her kan mærkes hans Exercitationes de subtilitate ad H. Cardanum (1537). Efter hans død er udkomne Epistolæ et orationes (1600) og Lettres grecques à Imbert (1877).

Eksterne henvisninger 

Faglitterære forfattere fra Italien
Personer fra renæssancen
Filosoffer fra Italien
Læger fra Italien
Latinske forfattere
Universitatea Naţională de Muzică Bucureşti

Det Nationale Universitet for Musik Bukarest (, forkortet UNMB) er et musikkonservatorium i Bukarest, Rumænien. Det blev etableret i 1863 reorganiseret i 1931. Det har fungeret som et offentligt universitet siden 2001. Universitetet udbød også dramaundervisning ind til 1950, da denne funktion blev overtaget af to institutter, der senere blev slået sammen til UNATC.

Struktur 
Konservatoriet er inddelt i to fakulteter: Fakultetet for Komposition, Musikvidenskab og Musikpædagogik og Fakultetet for Udøvende Kunst. Administrativt er det inddelt i Institut for Videnskabelig Forskning og Kunstneriske Aktiviteter, Institut for Internationale Forbindelser og Europæiske Programmer, Lærerundervisningsinstitutet, Musikforestillingsinstitutet og Institut for Lav-Residens-Programmer.

Hovedbygningen og rektoratet er placeret på Ştirbei Vodă Gade 33. Fra 2010 er UNMBs rektor Dan Dediu.

Referencer 

Etableret i 1863
Musikkonservatorier
Bukarest
Klægsøkog

Klægsøkog (dansk), Kleiseerkoog (tysk) eller Kloisiiekuuch (nordfrisisk) er en kog i Nordfrisland i det vestlige Sydslesvig i den nordtyske delstat Slesvig-Holsten. Kogen er beliggende få kilometer sydvest for Nibøl.

Klægssøkog blev inddiget i årene 1725 til 27 (med Oktroj af 24. marts 1725). Den er omgivet af Ny Christians Albrechts Kog, Dedsbøl, Risum og Fartoft Sogne, Juliane-Marie Kog og Dagebøl Kog. Mod nord afskiller Dagebøldæmningen Klægsøkogen fra Mariekogen. Kogen hørte frem til 1864 under Bøkingherreds jurisdiktion, kogen havde samme år 197 indbyggere, henlagt til Dedsbøl, Risum, Fartoft eller Dagebøl kirke. I administrativ henseende hører kogen under Galmsbøl kommune, Nordfrislands kreds. Dens sammlede areal er på 1.265 hektar.  

1952/53 blev der bygget en pumpestation, for at sikre, at kogens marker ikke bliver oversvømmet om vinteren.

Noter 

Koge
Nordfrisland
Golfstaternes samarbejdsråd

Golfstaternes samarbejdsråd (forkortet GCC, arabisk مجلس التعاون لدول الخليج العربية) er et samarbejde mellem en række af golfstaterne. Samarbejdet blev grundlagt den 24. maj 1981.

Medlemslande

Generalsekretærer

Referencer

Eksterne henvisninger 
 Officiel hjemmeside

Internationale organisationer
Mellemøsten
Dansk Melodi Grand Prix 2002

Dansk Melodi Grand Prix 2002 var en årets udvælgelseskonkurrence for finde det danske bidrag til Eurovision Song Contest 2002 i Tallinn. Vinder blev sangen "Vis mig, hvem du er" skrevet af Michael Ronson og sunget af Malene Winther Mortensen.

Ti sange deltog, og hver solist kunne selv vælge en kendt personlighed til at præsentere sig. Overordnet var det Michael Carøe og Signe Svendsen, der var værter for showet. Seerne skulle afgøre, hvem der vandt sammen med en fagjury, som bestod af følgende personer:
 Keld Heick
 Gry Johansen
 Kaare Norge
 Sascha Dupont
 Carsten Michael Laursen
 Sanne Gottlieb
 Jesper Degn

Eksterne henvisninger 
 

 
2002
Dansk Melodi Grand Prix 2004

Dansk Melodi Grand Prix 2004 var årets udvælgelseskonkurrence for at finde det danske bidrag til Eurovision Song Contest 2004 i Istanbul. Vinder blev "Sig det' løgn" skrevet af Ivar Lind Greiner og fremført af Tomas Thordarson.

DR havde på forhånd modtaget 315 bidrag, og et særligt udvalg udpegede de ti sange, der skulle konkurrere i selve konkurrencen. Hver sang blev præsenteret af de to værter, og solisterne blev desuden udsat for et lille interview med den fanatiske grandprix-fan, Pia (spillet af Mia Lyhne).

Denne gang havde man afskaffet fagjuryen. Landet blev inddelt i fire regioner, og sms-stemmerne blev samlet til en femte region. Efter første afstemning, hvorfra detaljer om resultatet ikke blev afsløret, gik fem sange videre til en finale. Da disse fem sange var blevet fremført endnu en gang, var der afstemning igen, og resultatet blev herefter afsløret.

 
2004
Robert Hunter (roer)

Robert Sinclair Hunter (27. marts 1904 – 25. marts 1950) var en canadisk roer som deltog i de olympiske lege 1924 i Paris.

Hunter vandt en sølvmedalje i roning under OL 1924 i Paris. Han var med på den canadiske otteren som kom på en andenplads efter USA. Deltagerne på den canadiske otter bestod af Arthur Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmand.

Eksterne henvisninger 
 http://www.sports-reference.com/olympics/athletes/be/arthur-bell-1.html 

Roere fra Canada
Personer fra Toronto
Frivillig

Frivillig er et begreb som ofte bliver brugt om personer, der arbejder uden løn eller anden form for økonomisk vederlag. Frivilligt arbejde er som regel knyttet til frivillige organisationer med samfundsnyttige formål som for eksempel Røde Kors. Det arbejde som mange udfører for eksempelvis Wikipedia er også frivilligt. Frivilligt arbejde også  kalt dugnad, når flere går sammen for at udføre en opgave, som eksempelvis at bygge en klubhus eller rydde en gade.

Foruden personligt valg er det en række faktorer som motiverer en person til at arbejde gratis og uden løn for en samfundstjeneste. Mange frivillige nævner glæde og tilfredsstillelse ved at kunne bidrage som motivation i stedet for løn eller betaling.

Eksterne henvisninger
www.frivilligjob.dk Portal om frivilligt arbejde 
Regler for frivilligt arbejde ved modtagelse af offentlige ydelser

Se også

 Forening
 Velgørenhed

Arbejdsmarkedet
Aktivisme
Norway Jackes

Norway Baldwin Jackes (født 8. juni 1881, død 8. juli 1964) var en canadisk roer som deltog i de olympiske lege 1908 i London.

Jacke vandt en bronzemedalje i roning under Sommer-OL 1908 i London. Sammen med Frederick Toms kom den canadiske toer uden styrmand på en andenplads efter to britiske både.

Eksterne henvisninger 
 http://www.sports-reference.com/olympics/athletes/ja/norway-jackes-1.html 

Roere fra Canada
Personer fra Toronto
Douglas Kertland

Douglas Edwin Kertland (23. november 1886 – 1982) var en canadisk roer som deltog i de olympiske lege 1908 i London.

Kertland vandt en bronzemedalje i roning under Sommer-OL 1908 i London. Han var styrmand på den canadiske otter som besejrede en norsk otter i kvartfinalen, men som tabte i semifinalen til en britisk båd som senere vandt i finalen.

Eksterne henvisninger 
 http://www.sports-reference.com/olympics/athletes/ke/douglas-kertland-1.html 

Roere fra Canada
Personer fra Toronto
Størsbøl

Størsbøl er betegnelsen for et mindre område i Vester Nykirke tæt på Bramming, i Syddanmark. Størsbøl strækker sig fra Hovedvej A1 til Bramming Borgvej.

I hjertet af Størsbøl ligger Vester Nykirke som har eksisteret sidden 1100-tallet.

Lokaliteter i Esbjerg Kommune
Erling

Erling er et oldnordisk drengenavn og betyder "søn af en jarl". Der er cirka 7.000 mænd, der hedder Erling i Danmark ifølge Danmarks Statistik. Navnet anvendes også som efternavn.

Kendte personer med navnet

Fornavn 
 Erling Bonnesen, dansk politiker
 Erling Brene, dansk komponist
 Erling Bundgaard, dansk journalist
 Erling Dalsborg, dansk skuespiller og sanger
 Erling Dinesen, dansk socialdemokratisk politiker
 Erling Døssing, dansk fodboldlæge 
 Erling Foss, dansk erhvervsmand
 Erling Jensen, dansk politiker og minister
 Erling Jepsen, dansk forfatter
 Erling Kristensen, dansk forfatter
 Erling Kroner, dansk basunist og orkesterleder
 Erling Olsen, dansk politiker
 Erling Schroeder, dansk skuespiller og sceneinstruktør
 Erling Skakke, norsk stormand i borgerkrigstiden
 Erling Spalk, dansk fodboldspiller 
 Erling Sørensen, dansk fodboldmålmand
 Erling Tiedemann, dansk redaktør og tidligere Venstre-politiker
 Erling Haaland, norsk fodboldspiller

Efternavn 
 Ole Erling, dansk musiker.
 Tapani Erling, finsk økonom.

Reference 

Drengenavne

en:Erling
Wilhelm Bockslaff

Wilhelm Ludwig Nikolai Bockslaff (24. oktober 1858 i Riga i Guvernement Livland – 9. marts 1945 i Posen i Tyskland) var en tyskbaltisk arkitekt fra Riga, og gælder som en af de vigtigste repræsentanter af, og som stadig i dag præger bybilledet i Riga med, bygninger opført i eklektisk-, nygotisk- og Jugendstil.

Wilhelm Bockslaff kom fra en tysksproget købmandsfamilie fra Riga. Hans bedstefar grundlagde sammen med andre det første baltiske hørspinderi. Fra 1878 studerede han ved Rigas Polytekniske institut; efter overstået studietid var han først ansat som assistent ved polyteknikummet og hos arkitektbureauet Koch. Ved siden af designet af adskillige privatboliger lykkedes det Bockslaff relativt hurtigt at få opgaver med storbyggeri i Riga. Ved siden af sine byggerier beskæftigede Bockslaff sig også med bevaring og genopbygning af historiske bygninger såsom Lielstraupe.

Wilhelm Bockslaff levede under en vanskelig periode i det nuværende Letlands historie; fra den russiske tsars anstrengelser for russificering, over revolutionen i 1905 og Letlands uafhængighed til Molotov-Ribbentrop-pagten. Som tyskbalter så han sig nødsaget til at forlade Riga i 1939; han døde under stadige bombardementer i byen Posen: "på en begravelse kunne man ikke tænke, og døtrene, efter at have pakket den afdøde far i et tæppe, begravede de ham i gården" (Priede, side 60).

Vigtige bygninger 

 Fondsbørsens Handelsskole i Riga (huser i dag Letlands Kunstakademi)
 Den Engelske Klub (huser i dag den danske ambassade)

Kilder 
 Priede, Gunars: Arhitekts Vilhelms Bokslafs un Riga. Der Architekt Wilhelm Bockslaff und Riga. Riga 1997,

Kildehenvisninger 

Tyskbaltere
Personer fra Riga
Arkitekter fra Rusland
Arkitekter fra Letland
Historicistiske arkitekter
Jugendarkitekter
Adrián López Álvarez

Adrián López Álvarez (født 8. januar 1988 i Teverga) er en spansk fodboldspiller, der spiller som angriber for Deportivo La Coruña udlejet fra FC Porto.

Karriere 
Adrián kom fra Real Oviedos ungdomsakademi, og kom i sæsonen 2005-06 op på førsteholdet, hvor han spillede 26 kampe og scorede 2 mål i Segunda División B den sæson.

I 2006 skiftede han til Deportivo de La Coruña i La Liga. I 2008 og 2009 var han udlejet til henholdsvis Alavés og Málaga CF. Fra sommeren 2009 og to sæsoner frem var han fast mand hos Deportivo. I sommeren 2011 skiftede han til Atlético Madrid. Her var han tilknyttet de følgende tre sæsoner, og var blandt andet med til at vinde det spanske mesterskab i 2014. Han skiftede i sommeren 2014 til FC Porto i den portugisiske liga.

Adrián López repræsenterede Spaniens U/21-fodboldlandshold ved U-21 Europamesterskabet i fodbold 2011, hvor han blandt andet scorede to mål i Spaniens kamp mod Tjekkiet på Viborg Stadion.

Referencer

Eksterne henvisninger 

Fodboldspillere fra Spanien
Fodboldspillere fra Real Oviedo
Fodboldspillere fra Málaga CF
Fodboldspillere fra Deportivo Alavés
Fodboldspillere fra Deportivo La Coruña
Fodboldspillere fra Atlético Madrid
Fodboldspillere fra FC Porto
Ekerö kommun

Ekerö kommun ligger i det svenske län Stockholms län i Uppland. Kommunens administrationscenter ligger i Ekerö. Kommunen omfatter 140 øer i Mälaren, Mälaröarna, vest, syd og nord for Stockholm.  Blandt de største øer er Ekerön, Färingsö, Lovön, Adelsö, Björkö, Helgö og Munsö.

Andre øer
 Estbröte
 Fågelön
 Kungshatt
 Kurön
 Kärsön

Desuden mange småøer, så som Vårö og Ljusön, begge i sundet Långtarmen.

Byer
Ekerö kommune har ti byer.
indbyggere pr. 31. december 2005.

Kendte personer bosat i Ekerö kommune 

 Carl XVI Gustaf, konge af Sverige
 Dronning Silvia, dronning af Sverige
 Agnetha Fältskog, artist
 Pascal Simpson, fodboldspiller
 Stefan Sundström, musiker

Se også 

 Drottningholm
 Lovön
 Adelsö
 Birka
 Helgö

Eksterne kilder og henvisninger

 Mönsterås kommune 

Kommuner i Stockholms län
Saludos Amigos

Saludos Amigos er en amerikansk animationsfilm fra 1942, produceret af Walt Disney og er den 6. film i rækken af Disneys klassikere. Filmen er bygget af 4 segmenter med hver deres historer fra latinamerika og de har hver deres hovedpersoner. Landene der omhandles i filmen er Brasilien,Argentina,Chile og Peru.

Handling

1. segment: Lake Titicaca 
I dette segment, besøger turisten Anders And Lake Titicaca og mødes med nogle af de lokale mennesker, herunder en stædig lama.

2. segment: Pedro 
Pedro en lille flyvemaskine fra Chile, der udøver sit allerførste flyvetur til afhentning luftpost fra Mendoza, med næsten katastrofale resultater. Dette segment blev senere løsladt teatralsk som et selvstændigt kort, den 13. maj 1955 af RKO Pictures. Skuffet over Pedro som det billede, som omverdenen havde i Chile, begyndte tegneren René Ríos Boettiger (Pepo) en af de mest berømte latinamerikanske tegneserie magasiner: Condorito.

3. segment: El Gaucho Goofy 
I dette segment, får den amerikanske cowboy Fedtmule taget på mystisk vis til den argentinske pampas for at lære hvordan de indfødte Gauchoer lever. Dette segment blev senere redigeret for filmens Gold Classic Collection VHS / DVD-udgivelse for at fjerne en scene, hvor Fedtmule ryger en cigaret. Denne redektion vises igen på Classic Caballeros Collection DVD. Denne sekvens er siden blevet restaureret som mange fans har bedt om den u-klippede version. Den komplette u-klippet film er tilgængelig som en bonus  på Walt & El Grupo DVD-udgivelsen.

4. segment: Aquarela do Brasil 
Aquarela do Brasil (på dansk "Vandfarve af Brasilien"), finalen af filmen, indebærer en helt ny karakter, José Carioca, som viser Anders And rundt i Sydamerika og indføre ham til samba (til tonerne af "Brazil" og "Tico-Tico nej Fubá").

Idé/formål 
Walt Disney ville med denne film sende en venskabelig hilsen deres venner Latinamerika/sydamerika, for at bevare det stærke bånd til kontinentet og USA.

Fodnoter

Eksterne henvisninger 

 

Disney tegnefilm
Animationsfilm fra USA
Amerikanske film fra 1942
Familiefilm fra USA
Dan Dediu

Dan Dediu (født 16. marts 1967 i Brăila, Rumænien) er en rumænsk komponist.

Dediu gik i perioden 1981 til 1985 på det såkaldte George Enesco Musikgymnasium i Bukarest og studerede derefter komposition indtil 1989 ved Universitatea Naţională de Muzică Bucureşti hos Ștefan Niculescu og Dan Constantinescu. Han fuldførte sin uddannelse hos Francis Burt ved Universität für Musik und darstellende Kunst Wien. I 1991 vandt han førsteprisen ved den internationale komponistkonkurrence George Enescu. Fra 1992 til 1995 tog han en Ph.D.-grad i musikvidenskab ved musikuniversitetet, hvor han senere i 1998 blev professor i komposition. Ved siden af underviste han fra 1994 ved Queen's University of Belfast og bestod i samme år et kursus i musikinformatik ved IRCAM Paris hos Tristan Murail, Philippe Manoury og Jean-Baptiste Barriere. I 1999 og 2001 var han kunstnerisk leder for festivalen for samtidig musik i Bukarest. Med kammeroperaen "Münchhausen – Herr der Lügen" vandt han førsteprisen i den fjerde Neuköllner Operakonkurrence (UA 2002 Neuköllner Oper Berlin, libretto: Holger Siemann, dirigent: Hans-Peter Kirchberg). I 2005/2006 var han stipendiat til Internationales Künstlerhaus Villa Concordia i Bamberg.

Fra 2010 er han rektor for Musikuniversitetet i Bukarest.

Værker 
 Arachné for klarinet og klangprocessor, 1992
 Post-fictiunea, dramma giocoso Kammeropera, 1996
 Chansons gotiques for saxofon og orkester, 1997 – 98
 Choralvorspiele des Schreiseins for violin og orgel, 1998
 Trauermusik für Ernst A. Ekker, 2000
 Frenesia for orkester, 2000
 Spaima for fløjteorkester, 2000
 Tanzt die Orange for sopran og bratsch, 2001
 Mantrana for kammerorkester, 2001
 II. Kantate for mezzosopran, kor og orkester, 2002
 Münchhausen, Herr der Lügen, kammeropera,2002
 Scorbura for fire fagotter og to kontrafagotter, 2003
 Grana for orkester, 2003
 Verva for orkester, 2003
 Perla for 5 stemmig vokalensemble

Eksterne henvisninger 
 
 Internationales Künstlerhaus Villa Concordia

Komponister fra Rumænien
George Enescu Festival

George Enescu Internationale Festival og Konkurrence, afholdt til ære for den berømte rumænske komponist George Enescu, er den største festival for klassisk musik og klassiske internationale konkurrence afholdt i Rumænien og en af de største i Østeuropa. Enescus nære kollega George Georgescu organiserede den første festival i 1958; højdepunkter inkluderede en opførelse af Bachs Koncert for To Violiner med Yehudi Menuhin og David Oistrakh som solister og opsætning af Enescus opera, Œdipe med Constantin Silvestri som dirigent. 

Den 18. udgave af festivalen, 1.-23. september 2007, blev placeret under protektion af Rumæniens præsident og var arrangeret af den rumænske regering.

Festivalen afholdes hvert andet år.

Eksterne henvisninger 
 Officiel hjemmeside 
 Den største festivalscene
 Den mest kendte klassiske koncertscene i Bukarest

Referencer 

Musikfestivaler i Rumænien
Klassisk musik
Musik fra Rumænien